b'\n_START_ARTICLE_\nVolvis B\xc4\x97jus\n_START_SECTION_\nGamta\n_START_PARAGRAPH_\nVolvis B\xc4\x97jus yra \xc4\xafsik\xc5\xabr\xc4\x99s vienoje nederlingiausi\xc5\xb3 pasaulio pakran\xc4\x8di\xc5\xb3 \xe2\x80\x93 Namibo dykumoje. Vidutinis krituli\xc5\xb3 kiekis per metus tesiekia 83 mm, ir miestas yra laikomas vienu sausiausi\xc5\xb3 pasaulio miest\xc5\xb3. Nepaisant to, d\xc4\x97l specifini\xc5\xb3 s\xc4\x85lyg\xc5\xb3 (d\xc4\x97l greta tekan\xc4\x8di\xc5\xb3 \xc5\xa1alt\xc5\xb3j\xc5\xb3 srovi\xc5\xb3), miesto temperat\xc5\xabra yra gana nuosaiki: \xc4\x8dia neb\xc5\xabna nei labai kar\xc5\xa1ta, nei labai \xc5\xa1alta, ir temperat\xc5\xabra svyruoja nuo 24 \xc2\xb0C saus\xc4\xaf iki 17 \xc2\xb0C liep\xc4\x85.\n_START_SECTION_\nIstorija\n_START_PARAGRAPH_\n1487 m. dabartinio miesto viet\xc4\x85 pirmieji pasiek\xc4\x97 portugalai, kurie \xc4\xaflank\xc4\x85 pavadino O Golfo de Santa Maria da Concei\xc3\xa7\xc3\xa3o. D\xc4\x97l at\xc5\xa1iaurios Namibo dykumos pirmieji bandymai kurtis teritorijoje prasid\xc4\x97jo tik XIX a., ir 1878 m. \xc4\x8dia \xc4\xafsik\xc5\xabr\xc4\x99 britai \xc4\xafsteig\xc4\x97 pirm\xc4\x85j\xc4\x85 kolonij\xc4\x85 dabartin\xc4\x97s Namibijos teritorijoje._NEWLINE_Nepaisant to, kad likusi\xc4\x85 Namibijos dal\xc4\xaf netrukus u\xc5\xbevald\xc4\x97 Vokietija, britai administravo Volvis B\xc4\x97j\xc5\xb3 kaip PAR eksklav\xc4\x85 ir kaip Kapo kolonijos dal\xc4\xaf. Sienos tarp Vokietijos Pietvakari\xc5\xb3 Afrikos ir \xc5\xa1io eksklavo galutinai nustatytos 1911 m._NEWLINE_1915 m., kuomet PAR \xc4\x97m\xc4\x97 administruoti Pietvakari\xc5\xb3 Afrik\xc4\x85, Valvis B\xc4\x97jus inkorporuotas \xc4\xaf jos sud\xc4\x97t\xc4\xaf, ta\xc4\x8diau prasid\xc4\x97jus Namibijos nepriklausomyb\xc4\x97s jud\xc4\x97jimui, 1971 m. jo administravimas v\xc4\x97l sugr\xc4\xaf\xc5\xbeo Kapo kolonijai. Tod\xc4\x97l kai 1990 m. Namibija i\xc5\xa1kovojo nepriklausomyb\xc4\x99, Valvis B\xc4\x97jus liko PAR sud\xc4\x97tyje. Tik po ketveri\xc5\xb3 met\xc5\xb3, 1994 m., PAR ir Namibijos sutartimi eksklavas buvo panaikintas, ir perduotas Namibijai.'